**איש צוות תפעול מכון טיהור - מכרז כוח אדם מס' 2/22**

תאגיד המים והביוב פלגי שרון – מיסודן של עיריית כפר סבא והמועצה המקומית כוכב יאיר – צור יגאל, וחברת מיה תשתיות המים של הוד השרון מזמינים אותך להגיש מועמדותך לתפקיד: איש צוות לתפעול מכון **טיהור שפכים (מט"ש)** כפר סבא הוד השרון **העבודה הינה בשלוש משמרות בכל ימות השנה לרבות שבתות וחגי ישראל.**

**מהות התפקיד**

* תפעול המיתקנים - המפעיל יכיר כל אחת מהמערכות והמתקנים במט"ש וידע לשלוט ותפעל כל הרכיבים לרבות בקרים אלקטרונים, מגופים, משאבות וכיו"ב.
* פעילות תקינה ומתן מענה לתקלות - שמירה על פעילותם התקינה של כל המערכות ומתן מענה מיידי לתקלות בציוד ובמתקנים.
* תחזוקה שוטפת - ביצוע כל עבודות התחזוקה הנדרשות במכון הטיהור, ובכלל זה תחזוקה מונעת ותחזוקת שבר הכוללת ניקוי ציוד סובב, מערכות סינון והפרדה וניקיון מבנים ככל שנידרש.
* חדר בקרה - איש הצוות יתפעל את מרכז הבקרה אשר יהווה בקרה נוספת לתקינות ושלמות המתקנים הפועלים בחוג בקרה סגור.

**דרישות מהמועמדים לתפקיד**

* כישורים אישיים: בעלי רקע טכני בהפעלת מכונות, הבנה תהליכים במכוני טיהור או בתעשייה.
* ידע בסיסי בהפעלת מחשב ומערכות גרפיות, יכולת הפעלת בקרים למערכות אלקטרו מכאניות.
* נכונות לעבודה בשעות בלתי שגרתיות ככל שיידרש
* עבודה במשמרות כולל שבתות וחגים.
* יכולת עבודה בלחץ.
* יחסי אנוש מעולים בצוות התפעול.

**יתרון למועמדים העומדים באחד או יותר מהקריטריונים הבאים:**

* תעודת רתך
* מגורים באזור השרון
* הנדסאי מים ושפכים

**הגשת מועמדות**

* הצגת מועמדות בצירוף קורות חיים, תעודות והמלצות, יש להעביר במייל:

office@palgey-sharon.co.il בלבד עד ליום 21/5/2022 בציון "מועמדות למשרת איש צוות תפעול מכון טיהור מכרז 2/22".

* פניות שיגיעו שלא באופן הנ"ל ושלא עד המועד הנ"ל לא יובאו לדיון.

**הבהרות נוספות**

* ועדת האיתור של התאגיד שומרת לעצמה את הזכות לזמן לראיונות מועמדים שיראו לה המתאימים ביותר, על פי המסמכים שיוגשו לה.
* תנאי ההעסקה יקבעו בהתאם למסגרת המאושרת על ידי הממונה על תאגידי המים והביוב והממונה על השכר במשרד האוצר ויעוגנו בחוזה אישי.
* שלושת החודשים הראשונים של ההעסקה יוגדרו כתקופת נסיון שבהם תבחן ההתאמה המקצועית של העובד, יכולתו לעבוד בצוות וכל אלמנט אחר רלוונטי.
* מובהר בזה כי התאגיד רשאי שלא להתקשר עם אף אחד מהמועמדים.
* מודעה זו מופנית לגברים ונשים כאחד.

אלעד תמרי חיים זרביב

מנכ"ל פלגי שרון בע"מ מנכ"ל חברת מיה בע"מ